
转讜住驻讜转





	讗驻讬诇讜 诪砖''住 诇砖''住. 诪砖''住 讬专讜砖诇诪讬 诇砖''住 讘讘诇讬 讻讚驻讬专砖 专砖''讬 讜讻谉 讗诪专 讘讬专讜砖诇诪讬 讘诪讞砖讻讬诐 讛讜砖讬讘谞讬 讻诪转讬 注讜诇诐 讗诇讜 砖''住 讛讘讘诇讬 讜讻谉 (专讘 讻讛谞讗) 讚讛讜讛 爪讬讬诐 讚诇讬砖转讻讞 诪讬谞讬讛 砖''住 讛讘讘诇讬 讜诪讬讛讜 讗驻讬诇讜 讗讬驻讻讗 讬''诇 讜讛讻讬 驻讬专讜砖讜 砖驻讬专砖 诪讝讛 讜注讚讬讬谉 诇讗 讛讘讬谉 讘讝讛 砖诪转讜讱 讻讱 诇讗 讬注诇讛 讘讬讚讜 讛诇讻讛 讘专讜专讛: 讚诇诪讗 讻专讘讬 讬讛讜讚讛. 诪砖诪注 讚讞砖讬讘 诇讬讛 驻讬专讻讗 诪讛 砖诪爪专讬讱 讛讻转讜讘 诇讚专砖讛 讗讞专讬转讬 讜讗讬诇讜 讘驻''拽 讚诪讙讬诇讛 (讚祝 讝.) 讙讘讬 讗住转专 讘专讜讞 讛拽讚砖 谞讗诪专讛 拽讗诪专 砖诪讜讗诇 诪砖讜诐 讚讻转讬讘 拽讬讬诪讜 讜拽讘诇讜 拽讬讬诪讜 诇诪注诇讛 诪讛 砖拽讘诇讜 诇诪讟讛 讜拽讗诪专 讛砖''住 讚诇讬转 诇讬讛 驻讬专讻讗 讜讗讬诇讜 讘砖讘转 讘驻' 专' 注拽讬讘讗 (讚祝 驻讞. 讜砖诐) 讚专砖讬谞谉 诪讬谞讬讛 拽讬讬诪讜 诪讛 砖拽讘诇讜 讻讘专 讚拽讘诇讜 讛转讜专讛 讘专爪讜谉 讘讬诪讬 讗讞砖讜专讜砖 讜讗诪专 讛专''讬 讚诇讗讜 拽讜砖讬讗 讛讬讗 讚讛转诐 诪驻讬拽 诇讛 诪讚砖谞讬 诇讛 讘讚讘讜专讬讛 讚诇讬讻转讜讘 拽讬讬诪讜 讜拽讬讬诪讜 讗讜 拽讘诇讜 讜拽讘诇讜 讗诇讗 讜讚讗讬 转专转讬 砖诪注 诪讬谞讛: 讘讗驻讬 谞砖讘注转讬 讜诇讗 讛讚专谞讗 讘讬. 讜讛拽砖讛 讛专''专 讗诇讞谞谉 讚注诇 讻专讞讱 拽专讗 讘讛讻讬 诪讬讚专讬砖 诪讚讻转讬讘 谞砖讘注转讬 讘讗驻讬 讗诐 讬讘讜讗讜谉 讗诇 诪谞讜讞转讬 讜讚专砖讬谞谉 诪讬谞讛 讙讘讬 讚讜专 讛诪讚讘专 砖诇讗 讘讗讜 诇讗专抓 讜转讬专抓 诇讜 讛专''讬 讚讛讗讬 拽专讗 诇讗讜 讘讘讬讗转 讗专抓 诪砖转注讬 讗诇讗 讘讞诇拽 诇注讜诇诐 讛讘讗 讜诪爪讬谞讜 转谞讗 讚讗诪专 讘讞诇拽 (住谞讛讚专讬谉 讚祝 拽讬:) 讚讜专 讛诪讚讘专 讬砖 诇讛诐 讞诇拽 诇注讜讛''讘 讗''讻 讗讬讻讗 诇诪讬讚专砖 讜讛讚专谞讗 讘讬: 诇讗驻讜拽讬 诪讚砖诪讜讗诇 讚讗诪专 砖诪讜讗诇 讙诪专 讘诇讘讜 爪专讬讱 砖讬讜爪讬讗 讘砖驻转讬讜. 诇讗讜 诪砖讜诐 讚诇讬转 诇讬讛 诇砖诪讜讗诇 讙诪专 讘诇讘讜 讚讛讗 拽专讗 讻转讬讘 讗诇讗 诪讜拽讬 诇拽讚砖讬诐 (砖讛讘讬讗讜) 讘注讝专讛 讛讜讗 讚讻转讬讘 讛讗讬 拽专讗 讜讙讘讬 拽讚砖讬诐 讻转讬讘 讜讻诇 谞讚讬讘 诇讘 注讜诇讜转 (讚讛''讘 讻讟) 讜砖诪讜讗诇 诪讜讚讛 诇讛 砖驻讬专 讜诪拽砖讬 诪讬谞讛 诇砖诪讜讗诇 诪讛讗讬 拽专讗 讜诪砖谞讬 诇讛 驻专拽 讙' 讚砖讘讜注讜转 (讚祝 讻讜: 讜砖诐) 讜讻讬 转讬诪讗 谞讬诇讬祝 诪讬谞讛 诪砖讜诐 讚讛讜讛 诇讬讛 转专讜诪讛 专''诇 转专讜诪转 诪诇讗讻转 讛诪砖讻谉 讻转讬讘 讘讬讛 讻诇 谞讚讬讘 诇讘讜 讜拽讚砖讬诐 砖谞讬 讻转讜讘讬诐 讛讘讗讬谉 讻讗讞讚 讜讗讬谉 诪诇诪讚讬诐: 诇拽讬讬诐 诪爪讜转. 讚爪专讬讱 诇讛讝讻讬专 砖诐 砖诪讬诐 讻讚讬 诇讝专讜讝讬 谞驻砖讬讛: 诇砖诪讜讗诇 诇讬转 诇讬讛 驻讬专讻讗. 讜讛讗 讚讚专砖讬谞谉 驻''讘 讚谞讚专讬诐 (讚祝 讟讝:) 讗讘诇 诪讬讞诇 讛讜讗 讞驻爪讬 砖诪讬诐 讛转诐 诪讚讘专讜 谞驻拽讬 诇讬讛: 诇讻讚专讘讬 讗讘讗. 讛''讛 诇砖讗专 诪拽诇拽诇讬诐 讚驻讟讜专讬谉 讛讜讛 诪爪讬 诇诪讬诪专 讗诇讗 专讘讜转讗 拽诪''诇 讚讗注''讙 讚爪专讬讱 诇注驻专 诪讬驻讟专 讻讬讜谉 讚诇讗 爪专讬讱 诇讙讜诪讗:





专讘讬谞讜 讞谞谞讗诇

讜注讜讚 讗诐 讗谞住 讗砖转 讗讬砖 讬砖专讗诇 诇讗 讗住专讛 注诇 讘注诇讛 讜讗诐 讛讜诇讬讚 讘谉 讗讬谉 诇讜 转拽谞讛 讗讘诇 讗砖转 讻讛谉 讗驻讬诇讜 讗谞住讛 讗住专讛 注诇 讘注诇讛. 专砖讘讬"讗 讗讬谉 谞拽专讗 诪注讜讜转 讗诇讗 诪讬 砖讛讬讛 诪转讜拽谉 讜谞转注讜讜转 讜讗讬讝讛 讝讛 转"讞 砖驻讬专砖 诪谉 讛转讜专讛. 讗讬谉 讗讜诪专讬诐 讘拽专讜 讙诪诇 讘拽专讜 讞讝讬专 讗诇讗 讘拽专讜 讟诇讛 砖注讬拽专讜 讻砖专 讜讟讛讜专. 讻讱 转"讞 砖驻讬专砖. 



讜诇讬讜爪讗 讜诇讘讗 讗讬谉 砖诇讜诐 诪谉 讛爪专. 讗诪专 专讘 讻讬讜谉 砖讗讚诐 讬讜爪讗 诪讚讘专 讛诇讻讛 讗讬谉 诇讜 砖诇讜诐. 



讜砖诪讜讗诇 讗诪专 讝讛 讛讬讜爪讗 诪谉 讛转诇诪讜讚 诇诪砖谞讛. 讜专' 讬讜讞谞谉 讗诪专 讗驻讬诇讜 讬讜爪讗 诪转诇诪讜讚 讘讘诇讬 诇转诇诪讜讚 讗"讬 讗讬谉 砖诇讜诐 砖讗讬谉 讚专讻讬讛谉 讗讞转:
讬专讜砖诇诪讬 专' 讛讜谞讗 讜专' 讬专诪讬讛 讘砖诐 砖诪讜讗诇 诪爪讗谞讜 砖讜讬转专 讛拽讘"讛 注诇 注"讝 讜讙"注 讜砖"讚 讜注诇 注讝讬讘转 讛转讜专讛 诇讗 讜讬转专. 



砖谞讗' 注诇 诪讛 讗讘讚讛 讛讗专抓 讜讙讜' 讜讬讗诪专 讛' 注诇 注讝讘诐 讗转 转讜专转讬 讜讙讜'. 谞诪谞讜 讜讙诪专讜 讛转诇诪讜讚 拽讜讚诐 诇诪注砖讛 讞讚讗 讚讗转 讗诪专 讘砖讬砖 诪讬 砖讬注砖讛 讗讘诇 讗讬谉 砖诐 诪讬 砖讬注砖讛 讛诪注砖讛 拽讜讚诐. 讻讬 讛讗 讚讗诪专 诇讜谉 专' 讗诇注讝专 诇专' 讞讬讬讗 讜诇专' 讬讜住讬 讜诇专' 讗诪讬 讗谉 讛讜讬转讜谉 讬讜诪讗 讚讬谉 讗诪专讬谉 诇讬讛 讗讝诇讬谞谉 诇讙诪讜诇 讞住讚. 讗诪专 诇讜谉 讜诇讗 讛讜讛 讗讞专讬谞讬谉 诇诪讙诪诇 讛讚讗 讞住讚. 讗诪专讜 诇讬讛 诪讙讜专 讛讜讛. 讻诇讜诪专 讗讻住谞讗讬 讛讜讛:
[诪转谞讬'] 讛转专转 谞讚专讬诐 驻讜专讞讬诐 讘讗讜讬专 讜讗讬谉 诇讛诐 注诇 诪讛 砖讬住诪讻讜. 



转谞讬讗 专' 讗诇讬注讝专 讗讜诪专 讬砖 诇讛谉. 讻诇讜诪专 讬砖 诇讜 专讗讬讛 诪谉 讛转讜专讛 砖讬砖 诇讜 专砖讜转 诇讛转讬专 谞讚专讬诐 讜讗讬谞诐 讻注讜驻讜转 讛驻讜专讞讜转 讘讗讜讬专 讻讗砖专 砖谞讬谞讜 讘诪砖谞转谞讜. 诪谞讗 诇谉 砖谞讗' 讻讬 讬驻诇讬讗 讘' 驻注诪讬诐 讗讞转 讛驻诇讗讛 诇讗讬住讜专 讜讗讞转 讛驻诇讗讛 诇讛讬转专 专' 讬讛讜砖注 讗讜诪专 诪讛讻讗 讗砖专 谞砖讘注转讬 讘讗驻讬 讜讞讝专转讬 砖"诪 砖讬砖 讛讬转专 诇砖讘讜注讜转 讻讜' 讜讚讞讬谞谉 诇讛谞讬 讻讜诇讛讜 讚诇诪讗 讛讛驻诇讗讛 讛讬转讬专讛 诇专讘讜讬讬 讛讗 讗转讗讬 讚转谞讬讗 专' 讬讛讜讚讛 讗讜诪专 诪砖讜诐 专"讟 讗讬谉 讗讞讚 诪讛谉 谞讝讬专. 诇驻讬 砖诇讗 谞转谞讛 谞讝讬专讜转 讗诇讗 诇讛驻诇讗讛 讻讚讻转讬讘 (砖诪讜转 讞壮:讬状讞) 讜讛驻诇讬转讬 讘讬讜诐 讛讛讜讗. 讻诇讜诪专 讚讘专 讛讬讚讜注 讘讜讚讗讬 讜讘讘讬专讜专 讻讱 转讛讬讛 讛讛驻诇讗讛 砖诪转讞讬讬讘 讘讛 讛讜讗 讜专' 讬讛讜砖注 谞诪讬 讚诇诪讗 诇讞讝讜拽讛 诇砖讘讜注讛 拽讗诪专 讗砖专 谞砖讘注转讬 讘讗驻讬 诪专讜讘 讛讻注住 砖讛讻注讬住讜谞讬 讬讞专讛 讗驻讬 讘讛谉 讜讗讬谞讜 诇讛拽诇 讻讚专讱 讞专讟讛. 讜讛讗 讚专' 讬爪讞拽 谞诪讬 讗驻拽讜讛 诪讻诇 谞讚讬讘 诇讘 讚讗诇诪讗 讛讚讘专 转诇讜讬 讘诇讘 讜讻诇 讚讘专 砖讗讬谞讜 讘讻讜讜谉 诇讘 讻诪讬 砖讗讬谞讜 讛讜讗. 讚诇诪讗 讛讗讬 拽专讗 诇讻讚砖诪讜讗诇 讛讜讗 讚讗转讗 讚讗诪专 讙诪专 讘诇讘讜 爪专讬讱 诇讛讜爪讬讗 讘砖驻转讬讜 砖讗注"驻 砖讻诇 讛诪爪讜转 转诇讜讬讜转 讘讛住讻诪转 诇讘 讻讚讻转讬讘 诇诪注谉 转驻讜砖 讗转 讬砖专讗诇 讘诇讘诐. 砖讘讜注讛 讜讗讬住讜专 讗讬谞讜 转诇讜讬讛 讗诇讗 讘诪讘讟讗 砖驻转讬诐. 讜讛讗 讚讞谞谞讬讛 讘谉 讗讞讬 专' 讬讛讜砖注 讚讚讬讬拽 诪谞砖讘注转讬 讜讗拽讬讬诪讛. 诪讻诇诇 砖讬砖 讚专讱 砖诇讗 诇拽讬讬诐 讚诇诪讗 讻讚专讘 讙讬讚诇 讗诪专 专讘 讜诇讛讜讚讬注 讻讬 讛谞砖讘注 诇拽讬讬诐 诪爪讜讛 砖讘讜注讛 讞诇讛 注诇讬讜 砖谞讗诪专 谞砖讘注转讬 讜讗拽讬讬诪讛 诇砖诪讜专 诪砖驻讟讬 爪讚拽讱. 诪讻诇诇 砖讬砖 砖讘讜注讛 讗讞专转 砖讗讬谞讜 讞讬讬讘 诇拽讬讬诪讛 讻讙讜谉 讛谞砖讘注 诇讘讟诇 讗转 讛诪爪讜讛. 讗讘诇 讛讗 讚讗诪专 砖诪讜讗诇 诇讗 讬讞诇 讚讘专讜. 讜讚讬讬拽 诪讻讚讬 讻转讬讘 讻讻诇 讛讬讜爪讗 诪驻讬讜 讬注砖讛 讛讜讛 诇讬讛 诇诪讻转讘 讜诇讗 讬注讘讜专 讚讘专讜. 



诇讗 讬讞诇 讚讘专讜 诇诪讛 诇讬 讗诇讗 诇诇诪讚 砖讻讙讜谉 讝讛 讬砖 诇讜 讞讬诇讜诇 讜讛讜讗 诇讗 讬讞诇 诇注爪诪讜. 讗讘诇 讗讞专讬诐 诪讞讬诇讬谉 诇讜. 讛讗讬 诪诇转讗 讚砖诪讜讗诇 诇讬转 讘讛 驻专讻讗. 讜专讘讬谞讗 讚讛讜讗 讘转专讗 讛讜讚讛 诇讛讗 讚砖诪讜讗诇:
讬专讜砖诇诪讬 专讘讬 诪谞讬转讬讛 诇专讘 诇讛转讬专 谞讚专讬诐 讜诇专讗讜转 讻转诪讬诐 讜诇讚讜谉 讬讞讬讚讬 诪谉 讚讚诪讱 专' 讘注讗 诪专"讙 讘专讬讛 诇诪谞讜讬讬讛 谞诪讬 讘专讗讬讬转 诪讜诪讬 讘讻讜专讜转. 讗"诇 讗讬谞讬 诪讜住讬祝 诇讱 注诇 诪讛 砖谞转谉 诇讱 讗讘讗 讜讗注"讙 讚诪诪谞讬谉 讝拽谞讬诐 诇讚讘专讬诐 讬讞讬讚讬诐 讜讛讜讗 砖讬讛讗 专讗讜讬 诇讻诇 讛讚讘专讬诐 讻讛讚讗 专讬讘"诇 诪谞讬 诇转诇诪讬讚讜讬. 讜讛讜讛 诪爪讟注专 注诇 讞讚 讚讛讜讛 讜诇讗 讛讜讛 讬讻讜诇 诪诪谞讜转讬讛 讜讬诪谞讬谞讬讛 诇讚讘专讬诐 讬讞讬讚讬诐. 讻诇讜诪专 诇砖讗专 讚讘专讬诐 讚讙诪讬专 诇讛讜 讛讚讗 讗诪专讛 讛专讗讜讬 诇讻诇 讛讚讘专讬诐 诪诪谞讬谉 讗讜转讜 诇讚讘专讬诐 讬讞讬讚讬诐 讜砖讗讬谞讜 讘拽讬 讘讻诇 讛讚讘专讬诐 讗讬谉 诪诪谞讬谉 讗讜转讜 讗驻讬诇讜 诇讚讘专讬诐 讬讞讬讚讬诐. 专' 讬讛讜讚讛 谞砖讬讗讛 讻转讘 讗讬讙专转讛 讚讬讬拽专 讘讞讜爪讛 诇讗专抓 诇专' 讞讬讬讗 讘专 讗讘讗 讜讻转讘 诇讛讜 讛专讬 砖诇讞谞讜 讗诇讬讻诐 讗讚诐 讙讚讜诇. 讜诪讛 讛讬讗 讙讚讜诇转讜 砖讗讬谞讜 讘讜砖 诇讜诪专 诇讗 砖诪注转讬 诪讛讜 诇讛转注讟祝 讘驻讬诇讜谞住 讜诇讛转讬专 谞讚专讬诐 讜驻砖讟讜讛 诪讜转专 讘诪拽讜诐 砖讗讬谉 讟诇讬转:




讛诇讻讜转 砖讘转. 讜诪拽砖讬谞谉 讛诇讻讜转 砖讘转 讜讛诇讗 讻转讜讘 讘转讜专讛 砖讗住讜专 讘诪诇讗讻讛. 讜驻专拽讬谞谉 爪专讬讻讗 诇讛诇讻讜转 诇讛讗 讚讗砖讻讞谉 讚讗转注讘讬讚谞讗 诪诇讗讻讛 讚讛讜讗 驻讟讜专 注诇讬讛. 讻讚专' 讗讘讗.





讛诪讗讬专讬

讛诪砖谞讛 讛砖砖讬转 讛转专 谞讚专讬' 驻讜专讞讬' 讘讗讜讬专 讜讗讬谉 诇讛诐 注诇 诪讛 砖讬住诪讻讜 讛诇讻讜转 砖讘转 讜讞讙讬讙讜转 讜诪注讬诇讜转 讻讛专专讬谉 转诇讜讬讬' 讘住注专讛 诪拽专讗 诪讜注讟 讜讛诇讻讜转 诪专讜讘讜转 讛讚讬谞讬谉 讜注讘讜讚讜转 讛讟讛专讜转 讜讛讟诪讗讜转 讜讛注专讬讜转 讬砖 诇讛谉 注诇 诪讛 砖讬住诪讻讜 讜讛谉 讛谉 讙讜驻讬 转讜专讛 讗诪专 讛专"诪 驻讬' 讗诪专讜 讛谉 讛谉 讗讬谞讜 住驻讜专 诇讝专讝 讗讘诇 讛讜讗 诪讞讜住专 讛讚讬讘讜拽 讜砖注讜专讜 讛谉 讛谉 讙讜驻讬 转讜专讛 专"诇 讛诪讚讜转 讛讘讗讜转 讘讛谉:



讗诪专 讛诪讗讬专讬 讛讬转专 谞讚专讬诐 讜讻讜' 诪砖谞讛 讝讜 讘讗讛 注诇 讬讚讬 讙诇讙讜诇 讛讞讙讬讙讜转 讜讛讜讗 砖专爪讛 诇讘讗专 砖讛讞讙讬讙讜转 诇讗 讛讜讝讻专 注谞讬谞诐 讘转讜专讛 讘驻讬专讜砖 讜注诇 讬讚讬 讙诇讙讜诇 讞讙讬讙讛 讛讘讬讗 讻诇 讗诇讜 讛谞讝讻专讜转 讘诪砖谞讛 讜讗诪' 讛讬转专 谞讚专讬诐 讘驻转讞 砖诇 讞专讟讛 注诇 讬讚讬 讞讻诐 讗讜 注诇 讬讚讬 讙' 讛讚讬讜讟讜转 驻讜专讞讬谉 讘讗讜讬专 专"诇 砖讗讬谉 诇谞讜 住诪讱 讘讛谉 诪谉 讛诪拽专讗 讜讗讬谉 诇讛诐 注诇 诪讛 诇住诪讜讱 讘讻讱 讗诇讗 砖讘讙诪' 讛讜爪讬讗讜讛 诪诪讛 砖谞讗诪专 诇讗 讬讞诇 讚讘专讜 讛讜讗 讗讬谞讜 诪讜讞诇 讗讘诇 讗讞专讬诐 诪讜讞诇讬诐 诇讜 讛诇讻讜转 砖讘转 驻讬' 讘讙诪' 诪讛 砖讗谞讜 专讜讗讬谉 讘砖讘转 砖驻讟专讜 讘讛 讘拽爪转 讚讘专讬诐 讗注"驻 砖讛谉 诪诇讗讻讛 讻讙讜谉 诪诇讗讻讛 砖讗讬谞讛 爪专讬讻讛 诇讙讜驻讛 讛讜讗 讚讘专 讙讚讜诇 讜转诇讜讬 讘砖注专讛 专"诇 砖讛专诪讝 讘讛转专讜 诪讜注讟 砖讛讟注诐 讛讜讗 诪讚讬谉 诪诇讗讻转 诪讞砖讘转 讜讛专讬 诇讗 讛讜讝讻专讛 讘转讜专讛 诪诇讗讻转 诪讞砖讘转 讗诇讗 讘诪砖讻谉 讗诇讗 砖讗谞讜 诇诪讚讬诐 诇讛 讗祝 讘砖讘转 诪讟注诐 住诪讬讻讜转 砖诇 驻专砖讬讜转 讜讞讙讬讙讜转 砖注拽专 注砖讬讬转谉 讗讬谞讛 诪驻讜专砖转 讘转讜专讛 讗注"驻 砖谞讗诪专 讜讞讙讜转诐 讗讜转讜 砖诪讗 诇讗 讘砖讘讬诇 拽专讘谉 谞讗诪专 讗诇讗 砖讬专讘讜 讘砖诪讞讛 讜讘讙诪专讗 讛讜爪讬讗讜讛 诪讙讝专讛 砖讜讛 砖诇 诪讚讘专 诪讚讘专 谞讗诪专 讻讗谉 讜讬讞讙讜 诇讬 讘诪讚讘专 讜谞讗诪专 讘讚讘专讬 拽讘诇讛 讛讝讘讞讬诐 讜诪谞讞讛 讛讙砖转诐 诇讬 讘诪讚讘专 诪讛 诇讛诇谉 讝讘讞讬诐 讜讻讜' 讜讛专讬 讛谉 讚讘专 讙讚讜诇 讜转诇讜讬 讘砖注专讛 砖讛专讬 讗诪专讜 讚讘专讬 转讜专讛 诪讚讘专讬 拽讘诇讛 诇讗 讬诇驻讬谞谉 讜讻谉 诪注讬诇讜转 讻砖讗讚诐 诪讜注诇 讘讛拽讚砖 讜谞讛谞讛 诪诪谞讜 砖谞讗诪专 讘转讜专讛 砖诪讘讬讗 拽专讘谉 诪注讬诇讛 讬砖 讘讜 讛专讘讛 讚讘专讬诐 砖讗讬谉 诪驻讜专砖讬诐 讘转讜专讛 讜诪驻专砖 讘讙诪' 讻讙讜谉 砖讘注诇 讛讘讬转 诪住专 诇砖诇讬讞 诪注讜转 砖诇 讛拽讚砖 诇讛讜爪讬讗谉 讜拽讜讚诐 砖讬讜爪讬讗诐 谞讝讻专 讘注诇 讛讘讬转 砖讛诐 砖诇 讛拽讚砖 讜诇讗 谞讝讻专 讛砖诇讬讞 砖讛砖诇讬讞 诪讜注诇 讜讗讬谉 讘讝讜 讗诇讗 专诪讝 诪讜注讟 砖诇 住讘专讗 讜讛讜讗 砖诪讗讞专 砖谞讝讻专 谞转讘讟诇 专爪讜谞讜 讜诇讗 诪专爪讜谞讜 讛讜爪讬讗诐 讛砖诇讬讞 讜谞诪爪讗讜 讚讘专讬诐 讗诇讜 讛专专讬诐 讛转诇讜讬讬诐 讘砖注专讛 讜讚讘专讬诐 砖讗讬谉 诇讛诐 专讗讬讜转 讘专讜专讜转 诪谉 讛诪拽专讗 讜讛讜讗 砖讗诪' 诪拽专讗 诪注讟 讜讛诇讻讜转 诪专讜讘讜转 讛讚讬谞讬谉 专"诇 讚讘专讬诐 讛专讘讛 砖讘讚讬谞讬谉 砖诇讗 讛讜讝讻专讜 讘讛讚讬讗 讻讙讜谉 谞转讻讜谉 诇讛专讜讙 讗转 讝讛 讜讛专讙 讗转 讝讛 砖驻讟讜专 讬砖 诇讛谉 注诇 诪讬 砖讬住诪讜讻讜 砖讛专讬 诪讙讝专讛 砖讜讛 讚谞转讬谞讛 谞转讬谞讛 讬讜爪讗 诇谞讜 讻谉 讻诪讜 砖谞讗诪专 讘讙诪专讗 讜讙讝专讜转 砖讜讜转 讙讜驻讬 转讜专讛 讛谉 讜讻谉 注讘讜讚讜转 专"诇 诇讛讬讜转 讻诇谉 注诇 讬讚讬 讻讛谉 讜诇驻住诇诐 讘讝专 讗注"驻 砖讘讛讜诇讻转 讛讚诐 诇诪讝讘讞 诇讗 谞讻转讘 讘驻讬专讜砖 砖谞爪专讬讱 讘讛 讻讛谉 讻讘专 讬爪讗 诇谞讜 讻谉 讘讙诪专讗 诪讛讬拽砖 讜讛讬拽砖讜转 讙讜驻讬 转讜专讛 讛诐 讜讻谉 讟讛专讜转 讘拽爪转 讚讘专讬诐 砖讘讛诐 砖讗讬谉 讻转讜讘讜转 讘转讜专讛 讘讛讚讬讗 讘注谞讬谉 砖讬注讜专 诪' 住讗讛 诇诪拽讜讛 诪讻诇 诪拽讜诐 住诪讱 讙讚讜诇 讬砖 讘讜 诪讗讞专 砖讗诪专 讗转 讻诇 讘砖专讜 讬砖 诇谞讜 诇讜诪专 讘讛诐 诪讬诐 砖讻诇 讙讜驻讜 注讜诇讛 讘讛诐 讜讻谉 讟诪讗讜转 讘拽爪转 讚讘专讬诐 砖诇讗 谞讻转讘讜 讘转讜专讛 讘驻讬专讜砖 讻讙讜谉 砖讬注讜专 注讚砖讛 诇讟讜诪讗转 砖专抓 讬砖 诇讛诐 注诇 诪讬 砖讬住诪讜讻讜 讚讻转讬讘 讗砖专 (讬讙注) [讬驻讜诇] 诪讛诐 讚诪砖诪注 讗驻讬' 讘诪拽爪转诐 讜讻转讬' 讘讛诐 讚诪砖诪注 讚讜拽讗 讘讻诇诐 讛讗 讻讬爪讚 诪拽爪转诐 砖讛讜讗 讻讻诇诐 讜讛讜讗 讻注讚砖讛 砖讻谉 讛讞讜诪讟 转讞诇转 讘专讬讬转讜 讘讻注讚砖讛 讜讻谉 讘注专讬讜转 讘拽爪转 讚讘专讬诐 砖诇讗 谞讻转讘讜 讘讛诐 讘驻讬专讜砖 讻讙讜谉 讘转讜 诪讗谞讜住转讜 讚讗诇讜 讘转讜 诪讗砖转讜 谞讻诇诇转 讛讬讗 讘讻诇诇 注专讜转 讗砖讛 讜讘转讛 砖注谞讬谞讛 讘谞砖讜讗转讜 讜讘讘转 谞砖讜讗转讜 讚讗诇讜 讘转 讗谞讜住转讜 诪讬砖专讗 砖专讬讗 讗讘诇 讘转讜 诪讗谞讜住转讜 诇讗 谞讻转讘讛 讜讗注"驻 砖诪拽诇 讜讞讜诪专 讗谞讜 专砖讗讬谉 诇讛讘讬讗 诪讘转 讛讘转 讚讻转讬讘 注专讜转 讘转 讘谞讱 讗讜 讘转 讘转讱 讜谞讚专砖讛 讘讬讘诪讜转 讘讬谉 讘讘转 讛讘转 诪谞砖讜讗讛 讘讬谉 讘讘转 讛讘转 诪讗谞讜住讛 讛专讬 讗讬谉 注讜谞砖讬谉 讜讗讬谉 诪讝讛讬专讬谉 诪谉 讛讚讬谉 讜诪"诪 讬砖 诇谞讜 讘讛 注诇 诪讛 诇住诪讜讱 砖讛专讬 诪讙讝专讛 砖讜讛 讬讜爪讗 诇谞讜 讻谉 讻讚讗诪专讬谞谉 讗转讬讗 讛谞讛 讛谞讛 讗转讬讗 讝诪讛 讝诪讛 讻诪讜 砖讬转讘讗专 讘诪拽讜诪讜 讘住谞讛讚专讬谉 讜讘住讜讙讬讗 砖讘转讞诇转 讬讘诪讜转 讜讙讝讬专讜转 砖讜讜转 讙讜驻讬 转讜专讛 讛谉:



讝讛讜 讘讬讗讜专 讛诪砖谞讛 讜讻诇讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讛讬讛 讗讚诐 讗讞讚 注讜讘专 讜砖谞讬诐 注讜诪讚讬诐 讗诪专 讗讞讚 诪谉 讛注讜诪讚讬诐 讛专讬谞讬 谞讝讬专 砖讝讛 讛注讜讘专 谞讝讬专 讜讗诪专 讛砖谞讬 讛专讬谞讬 谞讝讬专 砖讗讬谉 讝讛 讛注讜讘专 谞讝讬专 讛专讬 讗讜转讜 砖谞转拽讬讬诪讜 讚讘专讬讜 谞讝讬专 讜讗讬谉 讛诇讻讛 讻讚讘专讬 讛讗讜诪专 砖讗讬谉 讗讞讚 诪讛诐 谞讝讬专 砖诇讗 谞转谞讛 谞讝讬专讜转 诇讛转谞讚讘 讘讗诐 讜讘住驻拽 讗诇讗 讘讛驻诇讗讛 讜讚讗讬转 讜注拽专 讚讘专 讝讛 讘诪住' 谞讝讬专 驻专拽 讘"砖:



诪讬 砖讙诪专 讘诇讘讜 砖诇讗 诇讗讻讜诇 讛讬讜诐 讜谞砖讘注 讘转讜讱 诇讘讜 注诇 讝讛 讜诇讗 讛讜爪讬讗 砖讘讜注讛 讘砖驻转讬讜 讗讬谉 讻讗谉 砖讘讜注讛 讜诪讜转专 诇讗讻诇 讜讻谉 讗诐 讙诪专 讘诇讘讜 砖诇讗 诇讗讻诇 驻转 砖注讜专讬诐 讜讛讜爪讬讗 讘砖驻转讬讜 驻转 讞讟讬诐 诪讜转专 讘砖谞讬讛诐 讜诪"诪 诇注谞讬谉 讛拽讚砖 讛谉 砖诇 诪讝讘讞 讛谉 砖诇 讘讚拽 讛讘讬转 讻诇 砖讙诪专 讘诇讘讜 诇讛拽讚讬砖 讗注"驻 砖讗讬谞讜 拽讚讜砖 诇注谞讬谉 诪注讬诇讛 诪爪讜讛 诇拽讬讬诪讜 讚讻转讬讘 讻诇 谞讚讬讘 诇讘 讜注拽专 讚讘专 讝讛 讘诪住' 砖讘讜注讜转:



诪讜转专 诇讜 诇讗讚诐 诇讛注讬专 注爪诪讜 诇拽讬讬诐 讗转 讛诪爪讜讛 讘砖讘讜注讛 讗注"驻 砖讻讘专 讛讜讗 诪讜砖讘注 讜注讜诪讚 注诇 讻讱 砖谞讗诪专 谞砖讘注转讬 讜讗拽讬讬诪讛 诇砖诪讜专 诪砖驻讟讬 爪讚拽讱:



讘转诇诪讜讚 讛诪注专讘 讛转讘讗专 注诇 讛讬转专 谞讚专讬诐 砖讛讜讗 讘讝拽谉 专"诇 讬讞讬讚 诪讜诪讞讛 讜讙' 砖讛诐 讬讜讚注讬谉 诇驻转讜讞 诪转讬专讬谉 讻讝拽谉 讜驻讬' 砖诐 砖讙' 诪转讬专讬诐 讗驻讬' 讘诪拽讜诐 砖讬砖 砖诐 讝拽谉 讜诪"诪 诇讻转讞诇讛 讗住讜专 讻诪讜 砖讘讬讗专谞讜 讘砖诇讬砖讬 砖诇 砖讘讜注讜转 讛转讘讗专 注讜讚 讘转诇诪讜讚 讛诪注专讘 砖讗讬谉 诪诪谞讬谉 讝拽谞讬诐 讗驻讬' 诇讚讘专讬诐 讬讞讬讚讬诐 讗讗"讻 讛诐 专讗讜讬讬诐 诇诪谞讜转诐 诇讻诇 讛讚讘专讬诐 诪注砖讛 讛讬讛 讘专讘讬 讬讛讜砖注 讘谉 诇讜讬 砖诪谞讛 讻诇 转诇诪讬讚讬讜 讘讗讬讝讛 诪谞讜讬 讛讬讛 砖诐 讗讞讚 砖讛讬讛 住讜诪讗 讘讗讞转 诪注讬谞讬讜 讜诇讗 诪谞讛讜 诇砖讜诐 讚讘专 讜砖讗诇讜 诇讜 诪驻谞讬 诪讛 诇讗 诪谞讛讜 诇拽爪转 讚讘专讬诐 讜讛砖讬讘诐 讛专讗讜讬 诇讻诇 讛讚讘专讬诐 专讗讜讬 诇讚讘专 讗讞讚 砖讗讬谉 专讗讜讬 诇讻诇 讛讚讘专讬诐 讗祝 诇讚讘专 讗讞讚 讗讬谞讜 专讗讜讬 讛转讘讗专 注讜讚 砖诐 砖讗驻砖专 诇谞讜 诇诪谞讜转 讝拽谞讬诐 讜讞讻诪讬诐 讗祝 诪讬讜讞讚讬诐 砖讘讚讜专 诇讝诪谉 讬讚讜注 讜讗讬谉 诇谞讜 专讜注 诪讜住专 讘讛注讘专转诐 诇讗讜转讜 讝诪谉 诪注砖讛 讛讬讛 讘专讘讬 砖诪谞讛 讗讞讚 诪谉 讛讙讚讜诇讬诐 诇讙讘讜转 诪注讜转 讘讻诇 讛讗专爪讜转 诇爪讜专讱 讛讬砖讬讘讛 讜讻转讘 诇讜 讘讗讙专转讜 讛专讬 砖诇讞谞讜 诇讻诐 讗讚诐 讙讚讜诇 讛专讬 讛讜讗 砖诇讜讞谞讜 注讚 砖讬讙讬注 讗爪诇谞讜 讜注讜讚 砖诇讞 诇讛诐 诪讛讜 讙讚讜诇转讜 砖讗讬谞讜 讘讜砖 诇讜诪专 诇讗 砖诪注转讬 讜讻讘专 讻转讘谞讜 谞住讞 讚讘专讬讛诐 讘驻讬专讜砖谞讜:



讛讞讜驻专 讙讜诪讗 讘砖讘转 讜讗讬谞讜 爪专讬讱 讗诇讗 诇注驻专讛 驻讟讜专 注诇讬讛 砖讻诇 诪诇讗讻讛 砖讗讬谞讛 爪专讬讻讛 诇讙讜驻讛 驻讟讜专 注诇讬讛 讻讱 驻住拽讜讛 讙讗讜谞讬 讛专讗砖讜谞讬诐 诪诪讛 砖讗诪专讜 讘诪住' 砖讘转 驻专拽 谞讜讟诇 专讘讗 讻专' 砖诪注讜谉 住讘讬专讗 诇讬讛 讚讗诪专 讻诇 诪诇讗讻讛 砖讗讬谉 爪专讬讱 诇讙讜驻讛 驻讟讜专 注诇讬讛 讜讬砖 讞讜诇拽讬谉 讘讚讘专 讝讛 诇讞讬讬讘 讜讻谉 讻转讘讜 讙讚讜诇讬 讛诪讞讘专讬诐 讜讘诪拽讜诪讜 讬转讘讗专:





转讜住驻讜转 专讬"讚

专' 讬讜讞谞谉 讗诪专 讗驻讬诇讜 诪转诇诪讜讚 诇转诇诪讜讚 驻讬专讜砖 讛诪讜专讛 诪转诇诪讜讚 讬专讜砖诇诪讬 转诇诪讜讚 讘讘诇讬 砖讛讬讗 注诪讜拽 讻讚讗诪专讬' 讘住谞讛讚专讬谉 讘诪讞砖讻讬诐 讛讜砖讬讘谞讬讛诐 转诇诪讜讚 讘讘诇讬 讜谞"诇 讚讗讬驻讻讗 诪住转讘专讗 讚讗讚专讘讛 转诇诪讜讚 讘讘诇讬 诪讘讗专 讬讜转专 讜讝讛 讛讗讚诐 讻讚讬 诇讛拽诇 诪注诇讬讜 讛谞讬讞 转诇诪讜讚 讘讘诇讬 讜诪转注住拽 讘转转诇诪讜讚 讬专讜砖诇诪讬:





讗讞转 讛驻诇讗讛 诇讗讬住讜专 驻'讬 讝讛讜 诪讜驻诇讗 住诪讜讱 诇讗讬砖 讚诪专讬讘谞谉 诇讬' 讛讻讬 讬驻诇讬讗 砖讬讜讚注 诇驻专砖 诇砖诐 诪讬 谞讚专 讜讝讜 讛讬讗 讛驻诇讗讛 诇讗讬住讜专:





诪讛专砖"讗 - 讞讬讚讜砖讬 讛诇讻讜转

转讜住驻讜转 讘讚"讛 讚诇诪讗 讻专"讬 诪砖诪注 讚讞砖讬讘 诇讬讛 驻专讻讗 诪讛 砖诪爪专讬讱 讻讜' 拽讬讬诪讜 诇诪注诇讛 诪讛 砖拽讘诇讜 诇诪讟讛 讻讜' 注讻"诇 讻爪"诇:


讘讚"讛 诇讗驻讜拽讬 诪讚砖诪讜讗诇 讻讜' 诪讜拽讬 诇拽讚砖讬诐 砖讛讘讬讗讜 讘注讝专讛 讛讜讗 讚讻转讬讘 讻讜' 注讻"诇 讜讻爪"诇:





诪讛专砖"讗 - 讞讬讚讜砖讬 讗讙讚讜转

 诇讬讜爪讗 讜诇讘讗 讻讜' 讝讛 讛驻讜专砖 讻讜'. 转讞诇转 讛诪拽专讗 讝讛 讻讬 诇驻谞讬 讛讬诪讬诐 砖讻专 讗讚诐 诇讗 谞讛讬讛 讙讜' 讜讘驻专拽 讞诇拽 讗诪专讜 砖讛讜讗 拽抓 诪讙讜诇讛 讻诪讘讜讗专 砖诐 [讘讞讬讚讜砖讬谞讜] 砖讛讜讗 诪驻讜专砖 讘住讜祝 讻诇 讛转讜讻讞讜转 砖讘诪砖谞讛 转讜专讛 讜讛转诪讻专转诐 讜讗讬谉 拽讜谞讛. 讜注"讝 讗诪专 砖诐 诪讗讬 讜诇讬讜爪讗 讜诇讘讗 讗讬谉 砖诇讜诐 砖讚讘专 讝讛 讛讜讗 讛谞讗诪专 讘转讞诇转 讻诇 讛转讜讻讞讜转 讚讛讬讬谞讜 讗专讜专 讗转讛 讘讘讜讗讱 讜讗专讜专 讗转讛 讘爪讗转讱 讚讗讬谉 讝讛 诪拽抓 诪讙讜诇讛 诇驻讬 驻砖讜讟讜 讜注"讻 讚专砖讜 讘讬讛 砖诐 讗祝 转"讞 砖讻转讜讘 讘讜 砖诇讜诐 专讘 讙讜' 讻讜' 注讬"砖 讛讻讬 谞诪讬 讛讻讗 诪讛"讟 讚专砖讜 讘讬讛 讻讬讜谉 砖讬爪讗 讗讚诐 诪讚讘专 讛诇讻讛 讻讜' 讚讛讬讬谞讜 砖诇讗 讬讛讬讛 讘讬讚讜 讛诇讻讛 讘专讜专讛 诇诪专 讻讚讗讬转 诇讬讛 讘驻讜专砖 诪讛诇讻讛 诇诪拽专讗 讜诇诪专 讻讚讗讬转 诇讬讛 诪转诇诪讜讚 诇诪砖谞讛 讗讜 诪转诇诪讜讚 讬专讜砖诇诪讬 诇讘讘诇讬. 讜讝讛 诪讻诇诇 拽抓 诪讙讜诇讛 讻诪驻讜专砖 驻专拽 转讜诇讬谉 注转讬讚讛 转讜专讛 砖转砖转讻讞 讻讜' 讜诪住讬拽 砖诇讗 讬诪爪讗讜 讛诇讻讛 讘专讜专讛 讻讜' 讜诪住讬讬诐 讘讛讗讬 拽专讗 诪谉 讛爪专 诇驻讜诐 讛讱 讚专砖讛 讛讜讗 讛讬爪讛"专 讻驻专砖"讬 砖诐 讘诇砖讜谉 讗' 砖讛讜讗 讛诪住讬转 讜诪讚讬讞 讘讻诇 讝讛: 


讛转专  谞讚专讬诐 驻讜专讞讬谉 讘讗讜讬专 讜讗讬谉 诇讛诐 讻讜'. 讚讻诇 讛谞讬 讚专砖讜转 讚拽讗诪专讬 讛谞讬 转谞讗讬 讚讘专讬讬转讗 讚讬砖 诇讛诐 注诇 诪讛 砖讬住诪讻讜 住"诇 诇转谞讗 讚诪转谞讬转讬谉 讚讗讬谉 诇讛诐 注诇 诪讛 砖讬住诪讜讻讜 讚诇讻讜诇讛讜 讗讬转 诇讛讜 驻讬专讻讗 讻讚拽讗诪专 讘讙诪专讗 讜讚砖诪讜讗诇 谞诪讬 讚诇讬转 诇讬讛 驻讬专讻讗 诪"诪 讻讬讜谉 讚诇讗讜 诪讙讜驻讬讛 讚拽专讗 诪讬讬转讬 诇讬讛 讗诇讗 诪讚讬讜拽讗 诇讗 讬讞诇 讚讘专讜 讛讜讗 讗讬谞讜 诪讬讞诇 讗讘诇 讗讞专讬诐 诪讜讞诇讬谉 诇讜 诪拽专讬 讗讬谉 诇讛诐 注诇 诪讛 砖讬住诪讻讜 讜讛讬讬谞讜 讚拽专讬 诇讬讛 驻讜专讞讬谉 讘讗讜讬专 砖讗讬谞讜 讗诇讗 诪讚讬讜拽讗 诪讘讞讜抓 讜诇讗 诪讙讜驻讬讛 讚拽专讗 讜讚讜"拽: 


讻讛专专讬诐  讛转诇讜讬讬谉 讘砖注专讛 讻讜'. 讗诪专 讛专专讬诐 诇砖讜谉 专讘讬诐 诇驻讬 诪讛 砖驻专砖"讬 讚诪拽专讗 诪讜注讟 讜讛诇讻讜转 诪专讜讘讜转 拽讗讬 注诇讬讛 谞讬讞讗 讚讛专专讬诐 诇砖讜谉 专讘讬诐 注"砖 讛诇讻讜转 诪专讜讘讜转 讜诇驻讬' 专"讗 砖讻转讘讜 讛转讜住' 诇拽诪谉 讚诪拽专讗 诪讜注讟 讜讛诇讻讜转 诪专讜讘讜转 诇讗 拽讗讬 注诇讬讛 讬"诇 讚谞拽讟 诇讬讛 讻讛专专讬诐 讘诇砖讜谉 专讘讬诐 诇讛驻诇讙转 讛注谞讬谉 诇诪砖诇 砖讘砖注专讛 讗' 诪讘' 爪讚讚讬诐 诪讻诇 爪讚 砖诇 讛砖注专讛 转诇讜讬 讛专 讗' 诪砖谞讬 讛讛专讬诐 讜讗注驻"讻 诇讗 谞驻住拽 讗讞讚 诪讛谉 诪谉 讛砖注专讛 讻"讛 讛诇讻讜转 砖讘转 讻讜' 讚讘专诪讝 诪讜注讟 转诇讜讬讛 讜诇讗 谞驻住拽 诪诪谞讛: 


讜讞讝专转讬  讻讜' 诪驻专砖"讬 谞专讗讛 讚讞讝专转讬 讘讬 讛讬讬谞讜 讛讞专讟讛 讜讛驻转讞 讛讜讗 讚讘讗驻讬 谞砖讘注转讬 讜诇讗 诪讚注转 诪讬讜砖讘转. 讜诪讬讛讜 爪专讬讱 讛转专讛 诪讗讞专讬诐 讜讻谉 诪讜讻讞 讛住讜讙讬讗 讚驻' 讛住驻讬谞讛 砖讗诪专 讜注讻砖讬讜 砖谞砖讘注转讬 诪讬 诪讬驻专 诇讬 讗讘诇 讛转讜住' 砖诐 诇讗 讛讘讬讗讜 讛住讜讙讬讗 讚讛讻讗 讻谉 讗诇讗 讚讛拽讘"讛 诪讬驻专 诇讜 诇注爪诪讜 讜讛拽砖讜 砖诐 诪讛 砖讛拽砖讜 注"砖: 


诪谞讬谉  砖谞砖讘注讬谉 诇拽讬讬诐 讗转 讛诪爪讜转 讻讜' 诪讛 砖讬砖 诇讚拽讚拽 讘讝讛 诪驻讜专砖 驻"拽 讚谞讚专讬诐:





专砖"砖

讙诪专讗 讗讘诇 讗讞专讬诐 诪讜讞诇讬谉 诇讜. 讘讘专讻讜转 讛讙讬专' 诪讞诇讬谉:



讙诪' 砖诐 讗"专 讜讗讬转讬诪讗 专谞讘"讬 讛讬讬谞讜 讻讜'. 讘讬讜诪讗 讗讬转讗 专讘讬谞讗 讘诪拽讜诐 专讘讗. 讜讘诪讙讬诇讛 诇讬转讗 讗诇讗 专讘讬谞讗 诇讞讜讚:





讛讙讛讜转 讬注讘"抓

讛讜讗 讗讬谞讜 "诪讞诇" 讗讘诇 讗讞专讬诐 "诪讞诇讬谉". 谞"讘 讻爪"诇 讜讛诪注转讬拽讬诐 讻转讘讜 诪转讞诇讛 诪讬讞诇 讘讬讜"讚 诇讛讜专讜转 注诇 谞讬拽讜讚 讛爪讬专"讛 讚讻讱 讛讜讗 讚讬谉 讛谞讜住祝 讘驻注诇讬 讛讻驻诇 诪住讘 诪爪诇 诪讞诇 讗讞"讻 讟注讜 讛住讜驻专讬诐 讜注砖讜 诪谉 讛讬讜"讚 讜讬"讜 诇讞砖讘诐 砖讛诪诇讛 诪注谞讬谉 诪讞讬诇讛 砖讛诪"诐 砖专砖讬转. 讜讗讬谞讛 讗诇讗 砖诪讜砖讬转 讜讛诪诇讛 诪注谞讬谉 诇讗 讬讞诇. 诇讻谉 爪"诇 诪讞诇 讛诪"诐 讘爪讬专"讛 (讜诇诪"讚) [讜讛讞讬"转] 驻转讜讞讛. 讜讻讻讛 诪讞诇讬谉 诇砖讜谉 专讘讬诐 讜讛讜讗 讻诪讜 诪讞诇诇讬诐 专拽 讻讚讬 砖诇讗 讬转讞诇祝 讘砖转讜祝 讞诇讜诇 讘注谞讬谉 讗讞专 谞砖转诪砖讜 讘讜 讘诇"专 注"讚 讘注诇讬 讛讛"讗:





讘谉 讬讛讜讬讚注

讻旨值讬讜指谉 砖讈侄讬旨指爪指讗 讗指讚指诐 诪执讚旨职讘址专 讛植诇指讻指讛 诇执讚职讘址专 诪执拽职专指讗, 砖讈讜旨讘 讗值讬谉 诇讜止 砖讈指诇讜止诐. 谞专讗讛 诇讬 讘住"讚 讚讬讚讜注 讛注讜住拽 讘转讜专讛 讬讗讬专讜 讘讜 讞讻诪讛 讜讘讬谞讛 砖讛诐 讗专讘注 砖诪讜转 砖诇 砖讬诇讜讘 讛讜讬志讛 讗讛讬志讛 [47] 砖讛诐 讗讜专讜转 讞讻诪讛 讜讘讬谞讛 讜讻诇 砖讬诇讜讘 讬注诇讛 诪"讝 砖讛诐 住讱 讛讻诇 拽驻"讞 [47脳4=188] 讜诇讻谉 注诇 讬讚诐 谞注砖讛 讛讗讚诐 '驻拽讞' 讜讗讜专讜转 讞讻诪讛 讜讘讬谞讛 讗诇讜 砖讛诐 拽驻"讞 讬砖谞诐 讘讬谉 讘注住拽 转讜专讛 砖讘讻转讘 砖讛讜讗 讛诪拽专讗 讘讬谉 讘注住拽 转讜专讛 砖讘注诇 驻讛 砖讛讬讗 讛讛诇讻讛.
讜讬讚讜注 诪讛 砖讗诪专讜 讘转讬拽讜谞讬诐 诪讗专讬 诪拽专讗 讗讬谞讜谉 讘注砖讬讛 讜诪讗专讬 诪砖谞讛 讗讬谞讜谉 讘讬爪讬专讛 讜诪讗专讬 转诇诪讜讚 讗讬谞讜谉 讘讘专讬讗讛 讜诪讗专讬 拽讘诇讛 讘讗爪讬诇讜转, 讜讗讬转讗 讘讚讘专讬 专讘讬谞讜 讛讗专"讬 讝"诇 (讘砖注专 讛诪爪讜转 驻专砖转 讜讗转讞谞谉 讚祝 诪讝:) 讜讝讛 诇砖讜谞讜: 讜讚注 讻讬 诪讛 砖讗诪专讜 砖讛转诇诪讜讚 讛讜讗 讘讘专讬讗讛 讛讜讗 驻讬专讜砖谉 砖诇 讛诪砖谞讬讜转 注爪诪谉 砖讛诐 谞拽专讗讬诐 转诇诪讜讚 讗讘诇 讻诇 讛诪讬诪专讜转 砖诇 讛转诇诪讜讚 讜砖讗专 讛讚讬谞讬谉 砖诇 讛转诇诪讜讚 讗讬谞谉 讘讻诇诇 讛转诇诪讜讚 讜讛谉 诇诪讟讛 讘讬爪讬专讛 注诐 砖讗专 讛讗讙讚讜转 讜讛诪讚专砖讬诐 讻讜诇诐 讜讻讜' 讬注讜讬谉 砖诐.
讜讬讚讜注 讻诪讜 砖讬砖 讗讜专讜转 讞讻诪讛 讜讘讬谞讛 砖讛诐 讗专讘注 砖诪讜转 砖讬诇讜讘 讛讜讬志讛 讗讛讬志讛 讘注砖讬讛 讻谉 讬砖 讘讬爪讬专讛 讜讘讻诇 注讜诇诐 讜讻驻讬 诪注诇讜转 讛注讜诇诐 讬讙讚诇 讗讬讻讜转 讛讗讜专讜转 讜诇讻谉 讛注讜住拽 讘诪拽专讗 砖讛讜讗 讘注砖讬讛 讬砖 诇讜 讗讜专讜转 讞讻诪讛 讜讘讬谞讛 砖讛诐 讗专讘注 砖诇讜讘讬诐 讛讜讬志讛 讗讛讬讛 讗砖专 讘注砖讬讛 讜讗诐 注讜住拽 讘讛诇讻讛 砖讛讜讗 讛诪砖谞讛 讜讛诇讻讜转 砖讘转诇诪讜讚 讬砖驻讬注讜 诇讜 讗讜专讜转 讞讻诪讛 讜讘讬谞讛 砖诇 讗专讘注 砖诪讜转 砖讬诇讜讘讬诐 讛谞讝讻专 砖讛诐 拽驻"讞 诪注讜诇诐 讛讬爪讬专讛 讜讝讛 诪讜讻专讞 砖讬讛讬讛 诇讜 讙诐 讗讜专讜转 拽驻"讞 诪注讜诇诐 讛注砖讬讛 讻讬 讻诇 讛谞砖驻注 诪注讜诇诐 讗讞讚 诪讜讻专讞 砖讬讝讻讛 诇注讜诇诐 讛转讞转讜谉 诪诪谞讜 讙诐 讻谉.
讜谞诪爪讗 诇驻讬 讝讛 讬砖 诇讜 砖转讬 讘讞讬谞讜转 拽驻"讞 砖诇 讬爪讬专讛 讜砖诇 注砖讬讛 砖讛诐 诪住驻专 砖诇讜诐 讚砖谞讬 驻注诪讬诐 拽驻"讞 注讜诇讛 砖诇讜诐 [188脳2=378] 讗讱 讻讬讜谉 砖讬爪讗 诪讚讘专 讛诇讻讛 诇讚讘专 诪拽专讗 谞诪爪讗 讗讬谉 诇讜 讗诇讗 讛讗专讜转 讚拽驻"讞 讚注砖讬讛 讘诇讘讚 讚砖诐 讗讬谞讜谉 诪讗专讬 诪拽专讗 讜诇讻谉 讗讬谉 诇讜 砖诇讜诐 砖讛讜讗 砖谞讬 驻注诪讬诐 拽驻"讞 讻讗砖专 讛讬讛 诇讜 讻讘专 讘注住拽讜 讘讚讘专 讛诇讻讛 讜诇讻谉 讛讞讻诐 讛讞砖讜讘 谞拽专讗 '驻拽讞' 砖诇 砖转讬 讛讗专讜转 拽驻"讞 讛谞讝讻专 砖讛诐 讗讜专讜转 讞讻诪讛 讜讘讬谞讛.



讟指讘指讗 讞植讚指讗 驻旨执诇职驻旨职诇指转指讗 讞植专执讬驻指讗, 诪执诪旨职诇指讗 爪址谞指讗 讚旨职拽指专值讬. 谞专讗讛 诇讬 讘住"讚 讛讟注诐 讚诪讚诪讬 诇诪讬诇转讗 砖驻讬专转讗 诇驻诇驻诇讗 讻讬 讛讞讻诐 讛讞专讬祝 诪砖驻注讬诐 讘讜 讗讜专讜转 讞讻诪讛 讜讘讬谞讛 讜诇讻谉 谞注砖讛 讞专讬祝 讜驻拽讞 讻讬 诪讚讜转 讞讻诪讛 讜讘讬谞讛 讛讜讗 住讜讚 拽驻"讞 讻讗砖专 讘讗专转讬 诇注讬诇 讜讬讚讜注 讚讗讜转 讗诇祝 砖讛讜讗 诇砖讜谉 讗诇讜祝 讛讜讗 讻讬谞讜讬 诇讞讻诪讛 讜讻讬谞讜讬 诇讘讬谞讛 讘住讜讚 诪讛 砖讗诪专讜 专讘讜转讬谞讜 讝"诇 (砖讘转 拽讚.) 讗诇祝 讞讻诪讛 讗诇祝 讘讬谞讛, 讜诪讬诇讜讬 砖谞讬 讗诇志祝 讛讜讗 驻诇驻诇 诇讻谉 诇讚讘专 讗砖专 讘讞讻诪讛 诪讚诪讛 讗讜转讜 诇驻诇驻诇 讜讻谉 转诪爪讗 讚谞拽讬讟 讻讛讗讬 诇讬砖谞讗 讘讻诪讛 诪拽讜诪讜转.





砖注专讬 转讜专转 讘讘诇

(讬讜"讚 专注"讗 转讜住驻讜转) 讚"讛 讗驻讬' 讜讻讜' 讜讻谉 讗诪专 讘讬专讜砖诇诪讬 讜讻讜'.鈥斪溩ぷ犠欁犠� 讘讻诇 讛讬专讜砖诇诪讬 诇讗 诪爪讗谞讜, 讜诇讻谉 谞专讗讛 砖讟"住 讛讜讗 讜爪"诇: 讜讻谉 讗诪专 讘住谞讛讚专讬谉 讘诪讞砖讻讬诐 讜讻讜' (讜讻诇砖讜谉 专砖"讬 讻讗谉).

